section_heading: Pythium
paragraph_text: Temeljen na Bizantu, ovaj ljudski narod objedinjuje učinkovite vojne jedinice s izrazito moćnim, ali skupim, svećenicima-čarobnjacima. Pythium također nudi regrutiranje "prijenosnika" (koji svoje čarobne vještine posuđuju čarobnjacima tijekom borbi, osnažujući ih), hidri, ubojica, gladijatora (jeftinih jedinica koje se mogu boriti samo u jednoj borbi, a zatim napuštaju trupe), te veoma učinkovite bacače koplja. Istovremeno, nedostaje konjica, strijelci su zamijenjeni praćkarima, dok je milicija (obrana provincije) jedna od najgorih u čitavoj igri.